Shaone Morrisonn

Shaone Morrisonn (s. 23. joulukuuta 1982 Vancouver, Brittiläinen Kolumbia, Kanada) on kanadalaissyntyinen jääkiekkopuolustaja, joka on lopettanut ammattilaisuransa. Morrisonn pelasi urallaan kahdeksan kautta NHL-liigassa ja viisi kautta KHL-liigassa, sekä yksittäisiä kausia eri sarjoissa. Hän oli pelityyliltään peruspuolustaja, jonka vahvuuksiin kuuluivat koko, fyysinen peli, luistelu, oman pään pelaaminen, sijoittuminen, pelinlukutaidot ja oman maalin suojeleminen. Morrisonnin heikkouksiin kuuluivat rajalliset taidot hyökkäyspäässä.Shaone Morrisonn - TPS - SM-LIIGA - Jatkoaika.com - Kaikki jääkiekosta

Morrisonn sai avioliittonsa kautta Kroatian kansalaisuuden ja edusti Kroatian maajoukkuetta vuoden 2019 maailmanmestaruuskilpailuiden 2. divisioonan A-ryhmässä.

Ura
WHL-joukkue Kamloops Blazers varasi Morrisonnin 151. pelaajana vuonna 1997. Hän pelasi yhden kauden Vancouver Thunderbirdsissä sekä BCHL-joukkue South Surrey Eaglesissä, kunnes Morrisonn siirtyi Blazersiin kaudeksi 1999–2000. Tulokaskausi toi siellä 57 runkosarja- ja neljässä playoff-ottelussa tehot 1+6=7, mutta toisella kaudellaan 2000–2001 hän teki läpimurtonsa WHL:ssä, kun 61 ottelussa syntyivät tehot 13+25=38. Morrisonn oli Blazersin eniten maaleja tehnyt puolustaja ja hänellä oli joukkueen paras teholukema +19. Morrisonn äänestettiin Blazersin parhaaksi puolustajaksi.Legends of Hockey Hän pelasi kauden aikana myös CHL Top Prospects Gamessa. Boston Bruins varasi Morrisonnin ensimmäisellä kierroksella 19. pelaajana NHL:n varaustilaisuudessa 2001. Hän pelasi Blazersissa vielä kauden 2001–2002 ja oli joukkueen tehokkain puolustaja tehoilla 11+26=37.HockeyDB

Heinäkuussa 2002 Morrisonn teki kolmivuotisen tulokassopimuksen Boston Bruinsin kanssa. Hän pelasi kauden 2002–2003 suurimmaksi osaksi farmijoukkue Providence Bruinsissa, AHL:ssä. Morrisonn pelasi kauden aikana 11 NHL-ottelua jääden niissä ilman tehopisteitä. Myös alkukausi 2003–2004 eteni hänellä farmissa, mutta noustuaan Bostonin NHL-joukkueen kokoonpanoon joulukuussa 2003 Morrisonn murtautui sinne tehden 30 ottelussa tehot 1+7=8. Hänen NHL-uransa avausmaali syntyi 1. tammikuuta 2004 Toronto Maple Leafsia vastaan. Morrisonnin teholukema oli myös varsin hyvä +10, mutta maaliskuussa 2004 hänet kaupattiin kesän 2004 ensimmäisen ja toisen kierroksen varausvuoron kanssa Washington Capitalsiin vaihdossa Sergei Gontšariin. Morrisonn pelasi loppukauden aikana kolme NHL-ottelua Capitalsissa, mutta siirtyi niiden jälkeen monen muun nuoren pelaajan tavoin loppukaudeksi farmijoukkue Portland Piratesiin. Morrisonn pelasi siellä myös koko kauden 2004–2005 NHL:n työsulun vuoksi.

Elokuussa 2005 Morrisonn teki vuoden mittaisen jatkosopimuksen Capitalsin kanssa. Hän murtautui joukkueen NHL-kokoonpanoon kaudella 2005–2006, joka toi Morrisonnille 80 runkosarjaottelussa tehot 1+13=14, jotka on hänelle yhden kauden piste-ennätys NHL:ssä. Heinäkuussa 2006 Morrisonn teki kaksivuotisen jatkosopimuksen Capitalsin kanssa. Kaudella 2007–2008 Morrisonn pelasi enimmäkseen ykköspuolustajaparissa Mike Greenin kanssa. Kevään 2008 pudotuspeleissä hän pelasi jokaisen ottelun joukkueen ykköspuolustajana murtuneesta leuastaan ja erillään olevasta olkapäästään huolimatta. Heinäkuussa 2009 Morrisonn teki välimieskäsittelyn jälkeen vuoden mittaisen ja 1,975 miljoonan dollarin arvoisen jatkosopimuksen Capitalsin kanssa. Vuotta myöhemmin hän jatkoi sopimustaan taas vuodella. Morrisonnin teholukema oli jokaisella hänen Capitalsissa viettämällä kaudellaan plussan puolella runkosarjassa.

Viiden Capitalsissa vietetyn tasaisen kauden jälkeen Morrisonn siirtyi kaudeksi 2010–2011 kaksivuotisella sopimuksella Buffalo Sabresiin. Ennen hänen toisen sopimuskautensa 2011-2012 alkua, syyskuussa 2011 joukkue asetti Morrisonnin siirtolistalle. Hänet pudotettiin farmijoukkue Rochester Americansiin, jossa Morrisonn pelasi koko kauden.

Kaudeksi 2012–2013 Morrisonn siirtyi vuoden mittaisella sopimuksella KHL-joukkue Spartak Moskovan riveihin. Tammikuussa 2013 hänet kaupattiin TsSKA Moskovaan. Kaudeksi 2013–2014 Morrisonn siirtyi vuoden mittaisella sopimuksella SM-liigajoukkue Turun Palloseuran riveihin. Hänestä tuli joukkueen varakapteeni.

Tilastot
 1997–1998  Vancouver Thunderbirds  Minor-BC  45  16  44  60  75  -  -  -  -  - 1998–1999  South Surrey Eagles  BCHL  19  0  2  2  13  -  -  -  -  - 1999–2000  Kamloops Blazers  WHL  57  1  6  7  80  4  0  0  0  6 2000–2001  Kamloops Blazers  WHL  61  13  25  38  132  4  0  0  0  6 2001–2002  Kamloops Blazers  WHL  61  11  26  37  106  4  0  2  2  2 2002–2003  Providence Bruins  AHL  60  5  16  21  103  4  0  0  0  6   Boston Bruins  NHL  11  0  0  0  8  -  -  -  -  - 2003–2004  Providence Bruins  AHL  18  0  2  2  16  -  -  -  -  -   Boston Bruins  NHL  30  1  7  8  10  -  -  -  -  -   Portland Pirates  AHL  13  1  4  5  10  7  0  1  1  4   Washington Capitals  NHL  3  0  0  0  0  -  -  -  -  - 2004–2005  Portland Pirates  AHL  71  4  14  18  63  -  -  -  -  -  2005–2006  Washington Capitals  NHL  80  1  13  14  91  -  -  -  -  - 2006-2007  Washington Capitals  NHL  78  3  10  13  106  -  -  -  -  - 2007–2008  Washington Capitals  NHL  76  1  9  10  63  7  0  1  1  6  2008–2009  Washington Capitals  NHL  72  3  10  13  77  14  0  1  1  8 2009–2010  Washington Capitals  NHL  68  1  11  12  68  5  0  0  0  2 2010–2011  Buffalo Sabres  NHL  62  1  4  5  32  1  0  0  0  2 2011–2012  Rochester Americans  AHL  65  4  11  15  44  1  0  0  0  0 2012–2013  Spartak Moskova  KHL  46  1  3  4  26  -  -  -  -  -   TsSKA Moskova  KHL  2  1  1  2  0  7  0  2  2  0 2013–2014  TPS  SM-liiga 54  4  12  16  83  -  -  -  -  - 2014–2015  KHL Medveščak Zagreb  KHL  48  0  7  7  78  -  -  -  -  - 2015–2016  KHL Medveščak Zagreb  KHL  51  1  6  7  107  -  -  -  -  - 2016–2017  KHL Medveščak Zagreb  KHL  33  2  4  6  82  -  -  -  -  -   Admiral Vladivostok  KHL  11  0  2  2  6  6  0  2  2  4 2017–2018  Admiral Vladivostok  KHL  29  1  6  7  41  -  -  -  -  - 8 kautta  yhteensä  NHL  480  11  64  75  455  27  0  2  2  18 5 kautta  yhteensä  KHL  220  6  29  35  340  13  0  4  4  4 1 kausi  yhteensä  SM-liiga 54 4 12  16 83  -  -  -  -  -

Lähteet

Viitteet

Luokka:Kanadalaiset jääkiekkoilijat
Luokka:Kroatialaiset jääkiekkoilijat
Luokka:Boston Bruinsin varaamat pelaajat
Luokka:Vuonna 1982 syntyneet
Luokka:Elävät henkilöt